**Szakmai gyakorlat**

**A szakmai gyakorlat eljárási rendje**

*A Nemzetközi és Politikatudományi Intézethez tartozó* ***Kínai Tanszék*** *Keleti nyelvek és kultúrák alapszakának Kínai szakirányán*

***Kedves Hallgató!***

A Nemzetközi és Politikatudományi Intézethez tartozó **Kínai Tanszéken** a Kínai fordító- és tolmácsképzés specializáció részeként előírt, **egy félév alatt** kötelezően választható módon teljesítendő szakmai gyakorlat ideje **minimum 50 óra**.

**Szakmai gyakorlat elvégzésének menete:**

1. A **gyakorlóhely** megfelelőségét, illetve alkalmasságát a Tanszékvezető ellenőrzi, engedélyezi.
A szakmai gyakorlatot [engedélyező nyomtatvány innen tölthető le](http://btk.ppke.hu/uploads/articles/8978/file/szakmai%20gyak_enged%C3%A9lyez%C5%91.docx), két példányban kell kitölteni; az egyik a hallgatóé, a másikat az intézeti titkárságon kell leadni az engedélyezést követően.

2. A fogadóhellyel történő kapcsolatfelvétel, valamint a szerződéskötés előkészítése a Kar (Oktatáskoordinációs Osztály) feladata, nem a hallgatót terheli.

3. A szakmai gyakorlat végeztével a gyakorlóhely képviselője a **gyakorlat teljesítéséről szóló igazolást** tölt ki, amelyet alá kell íratni a tanszékvezetővel is. (Az [igazolás nyomtatvány innen tölthető le](http://btk.ppke.hu/uploads/articles/8978/file/szakmai%20gyak_igazol%C3%A1s.docx).)

4. A hallgató **megírja** minimum A4-es oldalnyi, 1-es sortávú, 12-es betűméretű **egyéni beszámolóját** a szakmai gyakorlatról.

5. A gyakorlat befejeztével a hallgató köteles **leadni együttesen az intézeti titkárságon** a szakmai gyakorlat igazolásához közzétett formanyomtatvány tanszékvezetői aláírással ellátott, eredeti példányát és beszámolójának egy aláírt példányát.
Az igazolás és az előzetes engedély ellenőrzését követően az Intézet továbbítja azokat a Tanulmányi Osztályra.

6. A szakmai gyakorlatot célszerű legkésőbb a **másodévet követő nyáron** elvégezni. Az abszolutórium kiállításához nélkülözhetetlen a szakmai gyakorlatról szóló igazolások és a beszámoló leadása. Ezért a leadásnak be kell következnie **a harmadév utolsó vizsgaidőszakában**, legalább a záróvizsga előtt két héttel.

A szakmai gyakorlat a Kínai fordító- és tolmácsképzés specializáció részeként 2017 óta kötelezően választható tárgyként szerepel **Szakmai gyakorlat** néven a tantárgylistában. **Figyelem!** A szakmai gyakorlatról szóló igazolás és beszámoló leadásának elmulasztása a szakmai gyakorlat teljesítésének megtagadását jelentheti!

Amennyiben **olyan cégnél** szeretné elvégezni a szakmai gyakorlatot, amely jelenleg **még nem áll szerződésben** a Karral, és a szakmai gyakorlat ideje **meghaladja a hathetes időtartamot**, úgy a fogadó intézettel együttműködési megállapodást kell kötni.
*Együttműködési megállapodás* a befogadó fél kezdeményezésére abban az esetben is köthető, amennyiben a szakmai gyakorlat ideje nem haladja meg a fenti időtartamot.

A jelenleg érvényben lévő szerződések listája [itt található.](https://btk.ppke.hu/hallgatoinknak/szakmai-gyakorlat/szakmai-gyakorlat-eljarasi-rendje/partnerek)

Ha egyéb kérdése van a szakmai gyakorlattal vagy a papírmunka részleteivel kapcsolatban, keresse ***Fejes Júlia Rózát*** a fejes.julia.roza@btk.ppke.hu e-mail címen vagy a 06 -1/927 -5918-as telefonszám 4120-as mellékén.